গোলাঘাট, ১১ অক্টোবৰ : গোলাঘাট নগৰ আৰু জিলাখনৰ বিভিন্ন ঠাইত মাস্ক পৰিধান কৰাৰ লগতে ক'ভিডৰ স্বাস্থ্যবিধিসমূহৰ প্ৰতি জনসাধাৰণক সজাগ কৰাৰ উদ্দেশ্যে যোৱা ৮ অক্টোবৰৰ পৰা ১১ অক্টোবৰলৈকে জিলা দুৰ্যোগ ব্যৱস্থাপনা প্ৰাধিকৰণে অসম ৰাজ্যিক দুৰ্যোগ ব্যৱস্থাপনা প্ৰাধিকৰণৰ সৌজন্যত আৰু প্ৰয়াস ডেভেলপমেণ্ট ছ'চাইটি নামৰ বেচৰকাৰী সংস্থাৰ সহযোগত এক বিশেষ অভিযান চলায় । প্ৰাধিকৰণৰ জিলা প্ৰকল্প বিষয়া, স্বেচ্ছাসেৱী আৰু প্ৰয়াস এন জি অ'ৰ প্ৰতিনিধিসকলৰ উপস্থিতিত জিলা উপায়ুক্ত তথা প্ৰাধিকৰণৰ অধ্যক্ষ শ্ৰী মৃগেশ নাৰায়ণ বৰুৱাই ৰাইজৰ মাজত নিজে মাস্ক বিতৰণ কৰি এই অভিযানৰ শুভাৰম্ভ কৰে । উপায়ুক্তগৰাকীয়ে শাৰদীয় দুৰ্গা পূজাত সকলোকে মাস্ক পৰিধান কৰাৰ লগতে ক'ভিডৰ স্বাস্থ্যবিধিসমূহ মানি চলিবলৈ আহ্বান জনায় । এই অভিযানৰ অধীনত গোলাঘাট পৌৰ এলেকাৰ লগতে বিভিন্ন ঠাইত জনসাধাৰণৰ মাজত মাস্ক বিতৰণ কৰি সজাগ কৰাৰ প্ৰয়াস চলোৱা হয় । গোলাঘাটৰ উপৰি বৰপথাৰ, বোকাখাত আৰু দেৰগাঁও নগৰ এলেকাত স্বেচ্ছাসেৱীসকলে মাস্ক বিতৰণ কৰে । এই অভিযানত জিলা জনসংযোগ বিভাগে সহযোগিতা আগবঢ়ায় ।
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
প্ৰকৃতাৰ্থত আপোচহীন বাতৰি পৰিৱেশনৰ লক্ষ্যৰে বিশ্বব্যাপী গঢ়ি উঠা Independent & Nonprofit সাংবাদিকতাৰ আন্দোলনত ভাগ লোৱা অসমীয়া ভাষাৰ অনলাইন সংবাদ প্ৰতিষ্ঠান News Next One। সততা আৰু দায়ৱদ্ধতাসহকাৰে সাংবাদিকতা কৰিব বিচৰা প্ৰতিজনেই হ'ব পাৰে News Next Oneৰ এই বিপদসংকুল যাত্ৰাৰ অংশীদাৰ।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
